Document ID: 32003R1208

Κανονισμός (ΕΚ) αριθ. 1208/2003 της Επιτροπής
της 4ης Ιουλίου 2003
για καθορισμό των ελάχιστων τιμών πώλησης για το βόειο κρέας στο πλαίσιο του πρώτου διαγωνισμού που προβλέπεται από τον κανονισμό (ΕΚ) αριθ. 1033/2003 και για παρέκκλιση από αυτόν
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 806/2003 της Επιτροπής(2), και ιδίως το άρθρο 28 παράγραφος 2,
Εκτιμώντας τα ακόλουθα:
(1) Έχει ζητηθεί η υποβολή προσφορών για ορισμένες ποσότητες βοείου κρέατος βάσει του κανονισμού (ΕΚ) αριθ. 1033/2003 της Επιτροπής, της 17ης Ιουνίου 2003, για τις περιοδικές πωλήσεις με διαγωνισμό βοείου κρέατος που βρίσκεται στην κατοχή ορισμένων οργανισμών παρέμβασης(3).
(2) Δυνάμει του άρθρου 9 του κανονισμού (ΕΟΚ) αριθ. 2173/79 της Επιτροπής, της 4ης Οκτωβρίου 1979, περί των λεπτομερειών εφαρμογής που αφορούν τη διάθεση των βοείων κρεάτων που αγοράζονται από τους οργανισμούς παρεμβάσεως και περί καταρτήσεως του κανονισμού (ΕΟΚ) αριθ. 216/69(4), όπως τροποποιήθηκε τελευταία από τον κανονισμό (ΕΚ) αριθ. 2417/95(5), οι ελάχιστες τιμές πωλήσεως για το κρέας που τέθηκε σε δημοπρασία καθορίζονται λαμβανομένων υπόψη των ληφθεισών προσφορών.
(3) Λόγω των ιδιαιτεροτήτων της καλοκαιρινής περιόδου, κρίνεται σκόπιμο να παραταθεί η προθεσμία των δύο μηνών που προβλέπεται από το άρθρο 4 παράγραφος 2 του κανονισμού (ΕΚ) αριθ. 1033/2003 για την ανάληψη του κρέατος που πωλείται βάσει των προσφορών οι οποίες είχαν υποβληθεί έως τις 23 Ιουνίου 2003 σύμφωνα με το άρθρο 2 παράγραφος 1 στοιχείο α) του κανονισμού (ΕΚ) αριθ. 1033/2003.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ελάχιστες τιμές πωλήσεως βοείου κρέατος για τον πρώτο διαγωνισμό που προβλέπεται στον κανονισμό (ΕΚ) αριθ. 1033/2003, του οποίου η προθεσμία υποβολής προσφορών έχει λήξει στις 23 Ιουνίου 2003, καθορίζονται στο παράρτημα του παρόντος κανονισμού.
Άρθρο 2
Κατά παρέκκλιση από το άρθρο 4 παράγραφος 2 του κανονισμού (ΕΚ) αριθ. 1033/2003, η προθεσμία για την ανάληψη του κρέατος που πωλείται βάσει των προσφορών οι οποίες είχαν υποβληθεί έως την ημερομηνία η οποία προβέπεται στο άρθρο 2 παράγραφος 1 στοιχείο α) του εν λόγω κανονισμού θα είναι τρίμηνη και θα αρχίζει από την ημερομηνία της κοινοποίησης η οποία προβλέπεται στο άρθρο 11 του κανονισμού (ΕΟΚ) αριθ. 2173/79.
Άρθρο 3
Ο παρών κανονισμός αρχίζει να ισχύει στις 5 Ιουλίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Ιουλίου 2003.

Labels: 2
3
17